La Diputació subvenciona 130 vehicles elèctrics i 80 punts de recàrrega en 108 municipis valencians – Compromís Diputació de València\nLa Diputació de València, a través de l’àrea de Medi Ambient, ha destinat en els dos últims anys 1.750.000 euros per a subvencionar la compra de vehicles elèctrics i la instal·lació de punts de recàrrega en els municipis de la província. Esta aposta per la mobilitat sostenible ha permés impulsar l’electrificació de les flotes locals i reduir les emissions contaminants en més d’un centenar de municipis, amb l’adquisició d’un total de 127 vehicles elèctrics i 79 punts de recàrrega.\nEl primer d’estos plans de subvenció de vehicles endollables va veure la llum en 2018, amb un pressupost de 750.000 euros que s’ha executat en més d’un 90%. Un centenar de municipis van sol·licitar esta ajuda que finalment va ser atesa en 44 d’ells, amb 68 vehicles subvencionats, entre turismes, motocicletes, bicicletes elèctriques, xicotets camions i furgonetes, i 29 punts de recàrrega instal·lats.\nEste programa pioner de mobilitat sostenible impulsat per la Diputació, sobre la base que el vehicle elèctric és el present i el futur, ha servit en les dues convocatòries fetes fins ara per a renovar i electrificar els parcs mòbils de més d’un centenar d’ajuntaments, amb usos diferents d’estos vehicles entre els quals destaquen el que fan els cossos policials i les brigades municipals.\nEn paraules de la vicepresidenta i responsable de Medi Ambient, Mª Josep Amigó, “esta iniciativa demostra les polítiques mediambientals de la Diputació per a fer front al canvi climàtic”. Amigó considera que estes mesures “són necessàries per a sensibilitzar a la ciutadania que hem de canviar determinats hàbits per a preservar el nostre entorn, i que no aconseguirem res si no ens impliquem totes i tots en la unitat d’acció ecologista que han d’impulsar les administracions i secundar la resta de la societat”.\nLa convocatòria de les ajudes per a vehicles elèctrics de 2019 es troba en fase de justificació per part dels ajuntaments. La inversió ascendix fins al milió d’euros i també creix el nombre de municipis beneficiats, amb 64 sol·licituds ateses del centenar presentades. Això es traduirà en les pròximes setmanes i mesos en la compra de 59 vehicles elèctrics i la instal·lació de 50 punts de recàrrega que, com els ja instal·lats en l’anterior convocatòria, estaran a la disposició de qualsevol usuari.\nEn paral·lel a les ajudes per a impulsar la compra d’estos vehicles, la Diputació pretén conscienciar als consistoris valencians, així com a les seues veïnes i veïns, de la necessitat de reduir emissions contaminants. Per a això ha organitzat un programa de jornades comarcals que va arrancar en 2017 amb l’objectiu d’explicar els avantatges de la mobilitat elèctrica.\nA esta jornada pilot li van seguir 12 sessions més durant 2018 i altres 7 en 2019, en diferents municipis i comarques valencianes. Per a 2020 hi ha programades altres 7 jornades, que s’iniciaran el 23 d’abril a Catarroja i finalitzaran l’11 de juny en el MuVIM de València, amb escales a Quartell, Benaguasil, Buñol, La Font de la Figuera i Rótova.\nsubvenció de vehicles endollables\n←La diputada d’Informàtica i Govern Obert, Mentxu Balaguer, rep al secretari autonòmic d’Innovació i Transformació Digital\nEl Museu de Prehistòria clausura les jornades Pastwomen, ciència en femení des de l’arqueologia→


El Club Social “Punt de Trobada” i el Club Sala 5 Martorell Signen un conveni de col·laboració. – Salut Mental Baix Llobregat Nord\nEl Club Social “Punt de Trobada” i el Club Sala 5 Martorell Signen un conveni de col·laboració.\n9 de maig de 2018\t0 comments\nAquest passat mes d’abril el Club Social “Punt de Trobada” i el Club Sala 5 Martorell han signat un conveni de col·laboració amb l’objectiu d’unir esforços i facilitar la pràctica esportiva a tothom.\nAquest conveni inclou dos punts principals. D’una banda, l’equip del Club Social “Punt de Trobada” s’incorporarà al Club Sala 5 Martorell. L’equip fa tres temporades que participa a la Lliga Esport i Salut, coordinada per la Federació Salut Mental Catalunya amb la col·laboració de la Federació Catalana de Futbol. D’aquesta manera, a partir de la temporada que ve, hi participarà com a Club Sala 5.\nD’altra banda, el Torneig de Futbol Sala Inclusiu, que organitza el Club Social “Punt de Trobada”, i que aquest any arribarà a la 9a edició, passarà a ser el Torneig Vila de Martorell. I estarà organitzat per les dues entitats. L’objectiu és fer créixer l’esdeveniment i donar-li una empenta aprofitant l’experiència del Club Sala 5 Martorell.\nAquest conveni és el resultat d’una feina que fa anys que les dues entitats estan fent de forma conjunta. Esperem poder fer un pas més per facilitar l’accés a l’esport a tothom qui ho vulgui i aconseguir així trencar barreres.\nArticle anterior Activitat oberta de musicoteràpia\nSegüent article Veus Contra l'Estigma


manelzaera: Càrrecs de confiança en l'àmbit municipal #Amposta\nEscrit per Manel Zaera a 12.6.11\nSóc un votant de covergència i no entenc que es puguin tancar Caps Centres d'assitència sanitaria (aldea, Sant jaume etctera) . Que es reduiexen quirofans i que miris els informatius i retallen les despeses de totes les administracions públiques i que un senyor que no ha valgut per a concejal ara li haguessim de pagar de carrec de confiança sense tenir cap tipus de titulació i no éssser cap tècnic en la materia.\nUn urbano li a demanat a un jutge que fes consta en lacta del judici que la acusat li havia dit urbano al dirigir-se a ell: deu se una vergonya se urbano de Amposta?\nel ciutadà a tingut que ser somes a judici per dir-li al urbano que no tenen nassos de fe la feina ben feta i per això a anat a judici.\nA Amposta hi ha mes de 80 denuncies al defensor del cuitada contra les actuacions dels urbanos joves, voleu dir que no s’estan passant en chulería y prepotència?


Nous abeuradors per a gossos a la Massana i la gossera fets per i\nNous abeuradors per a gossos a la Massana i la gossera fets per interns de la Comella\nNoticies » Societat 02 de juliol, 2019\nEls abeuradors per a gossos que han creat cinc interns de la Comella ja s'han distribuït per diferents zones de la Massana i la gossera. És el resultat d'un projecte solidari impulsat per Bomosa.\nJa es pot veure el resultat del treball dels cinc interns del centre penitenciari de la Comella que, en dos mesos i mig, han confeccionat de forma artesanal vuit abeuradors de fusta per a gossos. Una activitat que ha impulsat Bomosa amb la col·laboració de la presó i el comú de la Massana. Segons la directora de Bomosa, Carmen Rivera, representen dos dels valors de l'ens, "la protecció i el benestar dels animals" i les "accions socials". "Estem molt preocupats per les persones que tenen risc d’exclusió laboral i social", insisteix Rivera.\nEn total s'han elaborat vuit abeuradors. Quatre es troben en diferents zones de la Massana (el Parc Natural del Comapedrosa, la plaça de les Fontetes i dos a l'estació de Pal). La gossera i el supermercat Veritas són altres espais escollits per la seva col·locació, com ha explicat el conseller de Medi Ambient, Agricultura i Sostenibilitat de la Massana, Sergi Gueimonde.\nEva Morales ha estat la monitora artística que ha dirigit la feina dels interns, que, de forma voluntària, participen en els tallers. Els col·laboradors del projecte animen altres comuns a participar en projectes similars.


La pel·li alacantina que inaugurà el gènere neoquinqui | Tresdeu.com\nLa pel·li alacantina que inaugurà el gènere neoquinqui\nRedacció | 10 maig 2018\nRedacció - 10 maig 2018\nEs va estrenar al 2017 al Youtube i Criando Ratas ja té més de 2’2 milions de visualitzacions. És una pel·lícula alacantina considerada pels mitjans especialitzats com la que inaugura el cinema neoquinqui. Rodada de manera independent pel director i compositor musical Carlos Salado conta la història de Ramón Guerrero “Cristo”.\nEl Cristo és un delinqüent juvenil amb cert prestigi a la ciutat que poc a poc, anirà cometent errors que li faran guanyar-se molts enemics. Des de robatoris amb intimidació fins a endeutar-se amb un poderós narcotraficant. Paral·lelament, mostra les aventures i desventures de tres xavals que estan començant la seua carrera delictiva. Junts patiran les conseqüències de l’estil de vida que han triat i comprendran quin és el preu a pagar. Podeu visualitzar el film complet ací.\nTal vegada us sona la cara del protagonista i de la resta de personatges, encara que cap d’ells ni elles es dedica professionalment a l’actuació. Van eixir al programa de Cuatro Conexión Samanta, el qual feia un recorregut als últims dies de condemna de Ramón. I és que el director va haver de veure com entrava el seu protagonista a presó durant el rodatge, i gravar gran part del film durant els seus permisos penitenciaris.\nTenia molt baix pressupost i va haver de rodar-se entre 2010 i 2016 per les circumstàncies abans esmentades. El cineasta ha tractat de reflectir el món de la delinqüència de manera hiperrealista, i per això el repartiment està replet de la gent que viu ahí mateix. El director convida amb la pel·lícula a fer una reflexió, vol que la seua obra transcendisca més enllà d’entretenir. Assegura que universitats de cinema, màrqueting i treball socialja la utilitzen com a objecte d’estudi.\nI no abandonem l’Alacantí, per visitar la localitat de Sant Joan. Com cada any se celebra el Festival de Cinema de Sant Joan d’Alacant, organitzat per l’IES Luis García Berlanga i l’Ajuntament de Sant Joan. Del 12 al 19 de maig tindrà lloc aquesta XVIII edició en la qual es retrà homenatge al 50 aniversari del clàssic d’Stanley Kubrick 2001: Una odissea de l’espai.\nCom activitats destacades, es poden veure gratuïtament totes les projeccions dels curtmetratges a concurs. A més, hi haurà taller de maquillatge, taller d’stop-motion, de criatures amb cartró i cinta adhesiva i conferència sobre guió. Al vídeo podeu veure totes les peces seleccionades. Tot a la Casa de Cultura de Sant Joan d’Alacant.\nAlacant, Cinema, Criando Ratas, Festivan de Cine de Sant Joan d'Alacant, neoquinqui, Pel·lícula, Quinqui\nPareguts raonables 6: els dobles d’Eldemuro, Carolina Ferre i més\nMala Ruina, el curtmetratge amb Yung Beef que amplia el gènere neoquinqui | Tresdeu.com - 18 desembre 2018\n[…] uns mesos et parlàvem de Criando Ratas, la pel·lícula del cineasta alacantí Carlos Salado. Recentment ha ampliat l’univers […]


L’Ajuntament obté prop de 5 milions disponibles del romanent del pressupost anterior | Mataró Audiovisual\nL’Ajuntament obté prop de 5 milions disponibles del romanent del pressupost anterior\nRedacció dl., 08/04/2019 - 12:01\nL'Ajuntament de Mataró té disponibles aquest 2019, 5,2 milions d'euros del romanent positiu de tresoreria que ha quedat del pressupost anterior, el de 2018. D’aquests diners, 4,6 milions d’euros estan disponibles i, la resta, són ja compromesos per a projectes de 2018 pendents d'execució.\nAquest augment de la recaptació s’explica, en gran part, per uns ingressos majors dels previstos en impostos com el de construccions, ICIO, o l’IBI, l’impost de béns immobles. Segons el Regidor de Serveis Centrals, Juan Carlos Jerez, aquests números són gràcies al rigor pressupostari i a una administració eficient.\nL’endeutament s’ha reduït en més de 25 milions d’euros en tot el Grup Ajuntament, passant de 181 a 156 milions d'euros. El govern assegura que compleix amb el camí establert de reduir-lo progressivament, amb la intenció d’arribar a una ràtio del 75 per cent, que permeti a donar llibertat a l'ajuntament per finançar-se. Ara aquesta ràtio se situa en el 77,2 per cent.\nLa previsió, però, és tancar el 2019 amb un deute d'uns 169 milions d'euros, un cop afegit el deute del Consorci per al Tractament de Residus, que ha estat assignat des del gener com a ens dependent de l’ajuntament.\nPel que fa al pagament a proveïdors, durant l’exercici 2018, el Grup Ajuntament va pagar a 47,26 dies de mitjana, quan el màxim permès són 60 dies.\nInforma: O.Debat/ C.Mora/ J.Peñaranda\nEl Govern presenta els sous dels regidors per aquest mandat\nERC-MES presenta el seu "govern alternatiu"\nJunts per Mataró critica el cartipàs i es pregunta quines són les prioritats del govern\nL'Ajuntament verifica que el servei de recollida selectiva "no ha incomplert cap procediment", però el revisarà


CI Sòl del Pont: de desembre 2019\nA 2N CAGUEM EL TIÓ\nLes nenes i els nens de 2n esperàvem aquest dia amb molta emoció i per fi avui....hem fet CAGAR EL TIÓ!!!! Ens han portat, jocs de taula, petanques pel pati, mandales per pintar i... moltes sorpreses més.... GRÀCIES TIÓ FINS L'ANY QUE VE!!!!\nPublicat per Ceip Mare de Déu del Sòl del Pont a 16:10 Cap comentari:\nARRIBEN ELS TIONS A C.I.\nAquesta tarda mentre assejàvem al gimnàs la cantada de nadales, hem tingut una gran sorpresa; hem tornat a les classes i hem trobat a en Pepe i a les Nuks asseguts/des a la porta amb una carta: era un missatge del tió que ens deia que ja havia arrbat i l'havíem d'anar a buscar al pati. No ens ho hem passat dos cops i després de buscar una estoneta per fi l'hem trobat!!! Ara sí , ja el tenim amb nosaltres i els cuidarem molt i molt bé!!\nPublicat per Ceip Mare de Déu del Sòl del Pont a 13:35 Cap comentari:\nEls nens i les nenes de 2n ja hem acabat les vuit sessions de natació!!! El temps ha passat molt ràpid però l'hem aprofitat de valent i ja som uns experts nedadors/es!!!\nEls nens i les nenes de 2n, dins el Mini-Projecte de la màgia, ens hem preparat uns trucs de màgia a casa amb l'ajuda de les nostre famílies i els hem representat davant d'un públic molt i molt especial: les nenes i els nens d'Educació Infantil de l'escola. Han set un públic molt agraït i ens han aplaudit molt i molt. Moltes gràcies a totes les famílies per fer-ho possible.\nPublicat per Ceip Mare de Déu del Sòl del Pont a 9:41 Cap comentari:


Software de gestió de socis al núvol per a ONGs - Berrly\nSoftware de gestió de socis al núvol per a ONGs\nCentralitza la gestió de la junta, agilitza processos i optimitza recursos.\nL’eina ideal per a la gestió integral de la teva ONG.\nAgilitza la feina administrativa i estalvia temps unificant processos per a dedicar-li més temps a la missió de la teva ONG.\nDigitalitza i unifica les teves bases de dades, sense límit de socis\nUna única font de dades, segmentada i amb fitxes de soci personalitzables. Fomenta la captació digital de donatius i socis amb el formulari de preinscripció online.\nPotencia la comunicació amb els teus col.laboradors, voluntaris i donants\nMitjançant el sistema d’etiquetes podràs dirigir-te a un segment de socis específic i oferir un tracte més personalitzat. Comparteix contingut d’interès i potencia les teves accions de màrqueting amb el sistema de comunicacions. Programa els teus comunicats i fes seguiment de recepció: rebut, obert, clicat,…\nMillora la planificació d’esdeveniments, formacions i activitats\nFidelitza als teus donants, col.laboradors i voluntaris invitant-los a esdeveniments i altres activitats. Amb els llistats d’assistència podràs controlar l’aforament, fer previsió de futur i preveure els recursos necessàris per a que els teus esdeveniments siguin un èxit (menús, cadires, places de pàrquing, autocars,…).\nAgilitza la feina de tesoreria amb la gestió de cobraments\nGestiona els cobraments de quotes i donatius dels teus socis en molt pocs clics. Crea partides de deute i fitxers SEPA llestos per a enviar al teu banc.\nGenera el Model 182 de forma ràpida i els certificats de donatius per als teus socis.\nInteractúa amb els teus col.laboradors, donants i voluntaris en temps real\nDes de la seva zona privada els teus socis podran actualitzar les seves dades personals que podràs incloure directament a la teva base de dades, consultar les comunicacions i newsletter, fer els seus donatius i confirmar assistència als esdeveniments i activitats. També podran descarregar-se el carnet virtual i els certificats de donatius.\nAnalitza dades i coneix millor la teva ONG, els teus socis i el seu comportament\nTreu més partit a la teva base de dades generant informes, estadístiques i gràfics. Coneix de quines zones provenen els teus socis amb els mapes de calor que Berrly genera automàticament. Amb els informes de participació podràs detectar quines activitats tenen més afluència i quins socis, col.laboradors i voluntaris son més actius. Tot això t’ajudarà a treure conclusions que et permetran emplear accions de màrqueting més concretes i focalitzades i una gestió de personal més eficient.\nOblida‘t dels Excel i estalvia temps amb Berrly.\nLa vida pot ser senzilla, i amb Berrly és fàcil!


El Castelldefels deixa tocada a la Grama (0-2) - Diari de Santa Coloma\nEl Castelldefels deixa tocada a la Grama (0-2)\n10/11/2013 – La UDA Gramenet encadena una setmana més sense guanyar a casa i veu com un rival directe per assolir la permanència s’emporta els tres punts del Nou Municipal.\nToni Díaz i els seus futbolistes han merescut més en el dia d’avui contra el Castelldefels. Els locals han tingut ocasions per evitar marxar al descans perdent, i una decisió arbitral rigorosa ha propiciat el 0 a 2 final.\nA la Grama li ha costat una mica entrar en dinàmica de partit i en una acció de combinació del Castelldefels ha arribat el primer gol visitant. Cervantes ha fet una bona jugada per banda dreta i li ha posat la pilota franca a Pol Roigé perquè el davanter groc superés a Juanmi (12’).\nPoc després, els locals han reclamat penal per mans d’Aitor Lario dins de l’àrea, però Muñoz Vaquero ha ordenat seguir el joc. Tot i perdre, la Grama estava arribant a les immediacions de Pociello, però sense encert en els darrers metres. Kike Amador ha provat un xut des d’una bona posició i l’esfèrica ha marxat alta (29’).\nA deu minuts pel descans, Pedro Bilbao ha gaudit de l’ocasió més clara per la UDA Gramenet. Kike Amador ha marxat sol en velocitat i li ha servit una pilota franca a Bilbao, qui ha errat el gol gairebé a porta buida.\nEl conjunt de Toni Díaz ha pagat la falta d’encert i, tot i començar bé la segona part, ha vist com el Castelldefels sentenciava en l’acció més polèmica del duel. Un servei de córner pentinat per Aleix Camps ha provocat una topada entre Juanmi i Epitié dins de l’àrea. El porter de la Grama no ha pogut blocar l’esfèrica i Cervantes ha marcat a plaer.\nLa banqueta de la Gramenet ha recriminat a l’àrbitre la validesa del gol i el tècnic Toni Díaz ha estat expulsat. Amb el 0 a 2, el Castelldefels ha pogut fer el tercer, en un xut de Roky al travesser (85’).\nLa UDA Gramenet suma la vuitena derrota de la temporada i veu com el seu rival d’avui el supera a la classificació. Ara la Grama té 9 punts i el triomf del Gavà a Vilafranca deixa als colomencs a quatre de la salvació.\nArticle anteriorMarfil encadena la segona derrota seguida (6-3)\nArticle següentLa Favgram organitza dos tallers per convertir-se en un manetes


KARIM EL KOUNNI, DOTZÈ FITXATGE DEL PROJECTE SDF 2021/22 - SD Formentera , Benvingut al web oficial del teu equip.\nKARIM EL KOUNNI, DOTZÈ FITXATGE DEL PROJECTE SDF 2021/22\nsdformen Published: agost 3, 2021 Categories: NOTICIAS Tags: Karim El Kounni · Karim El Kounni SDF 2021/22 · la SD Formentera ficha a Karim El Kounni · Míchel Alonso · Pretemporada 2021/22 · Temporada SDF 2021/22\nLa SD Formentera fa oficial el fitxatge de Karim El Kounni Torres (Mallorca, 15/04/1998), davanter de 23 anys procedent de la UD Ibiza–CF Sant Rafel.\nEs tracta de la dotzena incorporació del projecte SDF 2021/22 i compta amb experiència a la categoria. De fet, l’última temporada a Eivissa, va disputar diversos partits a Segona B amb la UD Ibiza i a Tercera Divisió amb el Sant Rafel.\nKarim El Kounni en un entrenament de la UD Ibiza\nKarim és un jugador polivalent que pot ocupar diverses posicions ofensives, la qual cosa donarà més opcions d’atac al tècnic Míchel Alonso. Les seves principals característiques són la velocitat, bona conducció de pilota i bona reacció en 1×1.\nKarim va començar a jugar a futbol al club del seu barri, el CD Calvià, en el qual va competir fins a l’edat infantil.\nVa continuar la seva formació a la pedrera del RCD Mallorca durant 3 temporades arribant a la categoria cadet de segon any.\nNo va sortir de Mallorca per a continuar formant-se i va ingressar a l’escola de futbol de La Salle. En aquest club hi va jugar fins al segon any de juvenil.\nAbans de fer el salt al futbol sènior, va tornar al club de la seva infància per a jugar una temporada en l’equip juvenil de 3r any.\nVa ser en la temporada 2017/18 quan va competir per primera vegada a Tercera Divisió. Va ser amb el Platges de Calvià, club en el qual va jugar la temporada següent (2018/19).\nLa campanya 2019/20, afectada per la pandèmia de la Covid, va iniciar una nova aventura a Eivissa en fitxar pel CF Sant Rafel. Va jugar mitja temporada amb el club eivissenc i l’altra mitja va jugar cedit al Mallorca B.\nEn l’última temporada, 2020/21, Karim ha gaudit de minuts a Segona B i la major part Tercera Divisió, assumint el rol de jugador important i sent un dels fixos a les alineacions titulars del Sant Rafel.\nKarim El Kounni jugant amb la UD Ibiza\nAra, el nou jugador roig-i-negre arriba a Formentera amb moltes ganes de demostrar el seu potencial: “La veritat és que Formentera és un lloc il·lusionant per anar-hi. S’està fent un bon projecte amb jugadors joves de molta qualitat. Vinc amb moltes ganes de fer feina i tornar la confiança que el club ha dipositat en mi. Estic segur que serà un gran any”, ha manifestat Kairm El Kounni.\nBenvingut a Formentera i molta sort, Karim! Que això no s’aturi!


ESPAI DE COEDUCACIÓ – Pàgina 96 – UN BLOG D'INFORMACIÓ I REFLEXIÓ PER A UNA VERITABLE COEDUCACIÓ\nMolts pintors han simbolitzat la llibertat amb una dona com a La llibertat guiant el poble (en francès La liberté guidant le peuple) del pintor francès Eugène Delacroix, al·legoria de la Revolució de Juliol de l’any 1830 que tingué lloc a París. En primer terme hi apareix una representació de la Llibertat, que duu una baioneta i una bandera francesa. Tot i així, sovint en els processos revolucionaris iniciats per homes no s’han tingut en compte les dones.\nMalgrat que abans de la Revolució Francesa (1789) va haver dones que des de posicions individuals van plantejar reivindicacions a favor de la igualtat femenina – per exemple la il·lustrada espanyola Josefa Amar amb els seus llibres el Discurso sobre la educación física y moral de las mujeres (1769) o la Importancia de la instrucción que conviene dar a las mujeres (1784) – caldria esperar l’onada revolucionària per tal que la veu de les dones s’expressés de manera col·lectiva.\nL’autora teatral i activista revolucionària Olimpia de Gouges (1748-1793) , pseudònim de Marie Gouze, fou la protagonista de la contestació femenina. Publicà la Declaració dels Drets de la Dona i la Ciutadana (1791) que era, de fet, un calc de la Declaració de Drets de l’Home i del Ciutadà que havia estat aprovada per l’Assemblea Nacional l’agost de 1789. El document no oficial de Olympe de Gouges començava amb les paraules següents:\nPosted on 11/02/2009 12/02/2009 Categories Coeducació, HistòriaLeave a comment on Una mica d’història


‘Codi Ictus’, el nou treball de la productora d’Altafulla Most Wanted Studio | Tots21 | Notícies de Tarragona, Reus, Tarragonés i Baix Camp\n‘Codi Ictus’, el nou treball de la productora d’Altafulla Most Wanted Studio\nDesprés de l’exitosa distribució del curtmetratge “Me, a Monster?”, que ha obtingut 3 premis i ha estat seleccionat en més de 70 festivals de cinema internacionals, la productora altafullenca Most Wanted Studio inicia la producció del seu tercer projecte, “Codi Ictus”. Es tracta d’un curtmetratge documental experimental d’animació que parla de l’Ictus.\nBelinda Bonan es posa de nou al capdavant d’aquest treball, que li toca de ben aprop. L’any 2018, la seva mare va patir un Ictus Isquèmic. En aquell moment, es va adonar que no en sabia res d’aquesta enfermetat, malgrat la seva gravetat. I això la va portar inevitablement a voler-ne fer un curt amb aquesta temàtica.\n“L’Ictus és una enfermetat silenciada de la que ben poc es parla. Però és la primera causa de mort en les dones. Així que crec que es mereix que li dediquem temps i en parlem més” afirma Belinda Bonan, directora de ‘Codi Ictus’.\nD’aquest curt, en destaca la seva proposta artística. L’animació es farà de forma tradicional, sobre paper, pintant en aquarel·la cada frame. Aquesta tècnica no és habitual i ha fet que l’equip hagi hagut d’estar un temps fent tests d’animació per a veure quina era la forma més adient d’acometre el projecte.\nAra que la producció ja està en marxa, han decidit realitzar de nou una campanya de micromecenatge que, a més d’ajudar-los a tancar el finançament del projecte, els ajudi també a fer-ne publicitat i promoció. El 4 de Maig, es llançarà oficialment la campanya a Verkami (https://vkm.is/codiictus), però, entretant, ja se’n pot veure un avançament a la seva landing page (www.mostwantedstudio.com/landing). A més de l’objectiu inicial de 3.500€, la campanya té un objectiu ampliat de 5.500€, que, en cas d’assolir-se, permetrà fer una donació d’un 10% del total recaptat a una Fundació o Associació relacionada amb l’enfermetat.\nLa productora també està negociant acords de col·laboració amb Fundacions i Associacions de pacients, per tal d’amplificar el missatge del curt. Aquest esdevé la peça angular de tota una estratègia molt més àmplia, que té per objectiu difondre i conscienciar sobre l’Ictus.\n“Ens agrada que cada projecte que produïm, aporti un valor i faci reflexionar a l’espectador” afirma Joan Rubinat, co-productor de ‘Codi Ictus’.\nAmb aquesta clara vocació social, també han engegat una crida a la participació en el seu perfil d’Instagram (@codiictusfilm), per aconseguir testimonis d’afectats d’Ictus, familiars i persones relacionades amb l’enfermetat.


Bàsquet Ateneu Montserrat - Viquipèdia, l'enciclopèdia lliure\nEl Bàsquet Ateneu Montserrat, conegut pel seu acrònim BAM, és un club de la ciutat de Barcelona, amb seu al barri d'Hostafrancs, al districte de Sants-Montjuïc de la ciutat de Barcelona.\nCompeticions de la Federació Catalana de Bàsquet i del Consell de l'Esport Escolar de Barcelona (CEEB)\nCentre Esportiu Municipal l'Espanya Industrial,\nParc de l'Espanya Industrial, s/n., Carrer Muntadas, 37.\nEscola Joan Pelegrí (Fundació Cultural Hostafrancs), Carrer de la Torre d'en Damians, 6.\nEscola Francesc Macià, Plaça d'Espanya, 2.\nJosep Figuera i Castells\nEl BAM és un dels clubs històrics del bàsquet català. Es fundà el 3 d'octubre de 1928, originàriament amb la denominació BB Montserrat (Basket Ball Montserrat), com una secció de l'Ateneu Montserrat, entitat dedicada a la formació integral del jovent del barri, a l'empara de la Companyia de Jesús. El 12 d'octubre de 1928, dins dels actes de la Festa Major d'Hostafrancs, disputà el primer partit de la seva llarga història.\nLa iniciativa de la fundació del BAM sorgí d'una colla de socis de l'Ateneu Montserrat aficionats en aquest esport introduït feia poc a Catalunya. D'aquesta manera, s'omplia el buit esportiu que hi havia a les activitats de l'Ateneu. Aquests socis pioners aprengueren a jugar d'un grup d'amics membres de la secció de bàsquet de la Unió Esportiva de Sants, que havia estat fundada feia pocs anys. El primer president fou Joan López Ciurana, que ocupà el càrrec durant més de vint-i-cinc anys.\nEquip del BB Montserrat el 1933: d'esquerra a dreta, Sorribes, Berduque, Guàrdia, Pasqual, Marcos, Arrufí i Abat.\nEn 1932 el BB Montserrat liderà una colla de clubs modestos que no podien fer front a les condicions, tan econòmiques com reglamentàries, que els exigia la Federació Catalana de Bàsquet i crearen l'Agrupació de Basquetbol de Catalunya, impulsada i presidida per López Ciurana. El desembre de 1933, però, tots aquests equips s'adheriren a la Federació. Fou en aquesta època que el BB Montserrat guanyà els seus primers títols: dos campionats de l'Agrupació.\nRere la Guerra Civil, a finals de 1939, es començà a reorganitzar, sota la presidència de López Ciurana i amb l'empenta inestimable de Joan Aragonès, la secció de bàsquet de l'Ateneu Montserrat, amb la nova denominació B.A. Montserrat (l'ús de l'acrònim BAM serà posterior), i és d'aleshores que es té constància del primer escut de l'entitat.\nLa temporada 1940-41, el BB Montserrat prengué part en el Campeonato de Barcelona, que organitzava Acción Católica, i n'era el líder quan se suspengué la competició. La temporada 1942-43, l'equip retornà a la Federació Catalana i jugà a la 3a categoria. La resta de la dècada vingué marcada per una sèrie d'èxits esportius que significaren els ascensos a 2a i 1a categoria. El potencial del BB Montserrat restà reconegut en ser escollit com a equip entrenador de la selecció espanyola que preparava els JJOO de Londres de 1948.\nLa temporada 1950-51, el BB Montserrat va aconseguir el campionat de Catalunya de 1a categoria i la Copa Hernan, el títol més estimat de la història del club, en un partit disputat a la pista del BIM (Bàsquet Institució Montserrat). L'abril de 1956 veieren la llum l'escut predecessor de l'actual, en forma de rombe, i l'acrònim BAM pel qual es coneix el club. En aquesta època els destins del BAM van ser regits per Joan Aragonès, Casimiro Casas i Joan Pelegrí.\nA finals de la dècada dels cinquanta, el BAM patí una crisi de jugadors que va provocar la retirada obligada de la Federació Catalana de Bàsquet i es van haver de disputar sols partits amistosos. El BAM, però, ressorgí de la mà de Ramon Marín i l'equip d'infantils que entrenava. Aleshores es van començar a posar els fonaments d'un club de bàsquet dedicat a l'esport de formació, orientat a assegurar la presència de jugadors en les diverses categories i, sobretot, a nodrir el primer equip de l'entitat.\nD'ençà la temporada 1964-65, el BAM, presidit des de feia un parell d'anys per Josep Ma Codina, va inscriure equips de minibàsquet, infantil, juvenil i sènior, a l'Organización Atlético Recreativa (OAR), que es van proclamar campions de lliga i copa en diverses ocasions. La temporada 1968-69 es creà l'Escola de Bàsquet, que superant alguns entrebancs ha arribat fins a l'actualitat plenament consolidada.\nDurant tots aquests anys, el BAM no tingué instal·lacions pròpies i hagué de pelegrinar per diversos camps propers, avui desapareguts. Alguns eren en solars llogats, on abans del partit s'instal·laven les cistelles i es marcava el terreny de joc: al carrer Rabí Rubén, a la Font de la Guatlla; a la fàbrica de l'Espanya Industrial, a l'Ateneu Montserrat, al Centre Montserrat-Xavier i a la parròquia del Sant Àngel, a Hostafrancs; a la cruïlla dels carrers Aragó i Tarragona, a l'Eixample; i al carrer Montnegre, al barri de les Corts.\nFinalment, el 5 de desembre de 1971, es disputà el partit inaugural del camp de bàsquet situat al terrat del nou edifici de l'Escola Joan Pelegrí, al solar de l'antic Ateneu Montserrat, al carrer Torre d'en Damians. Fou un de les primeres pistes cobertes de la categoria, tot i que la manca de tancaments laterals feu suspendre algun partit per culpa del mal temps. Aquesta camp és conegut per la gent de la casa com el Palazzetto, tot i que, des de la darrera remodelació del paviment, sembla que pren força el nom de Blau Arena.\nCoberta del llibre 50 anys de bàsquet amb el BAM, de Joan Pelegrí.\nLa temporada 1971-72 el BAM es reincorporà definitivament a la Federació Catalana de Bàsquet. La 1974-75 es federà a l'OAR el primer equip femení, que els anys següents aconseguí quatre lligues consecutives i dues copes, fet que el convertí en un dels equips més exitosos i recordats del club. El 1978, el BAM, amb set equips de formació i els sèniors masculí i femení, commemorà el cinquantè aniversari de la seva fundació i va presentar el llibre de la història de l'entitat, obra de Joan Pelegrí i Partegàs.\nLa temporada 1981-82 el BAM va refermar el seu compromís formatiu amb la represa definitiva de l'Escola de Bàsquet, avui a ple rendiment, gràcies a la feina de les persones que “entrenen” un nombre creixent de nens i nenes. El 1982 se celebrà la I Setmana del Bàsquet, amb diverses activitats esportives i culturals, que culminaren en la I Diada del Bàsquet, orientades tant al foment de la cultura física com a la convivència i el desenvolupament de les persones.\nDurant les dècades dels vuitanta i noranta s'edità, amb diferents formats, un butlletí, que va rebre, successivament, els noms de Bàsquet Ateneu Montserrat (conegut per tothom com La Revista), Bàmsquet i Tripl3. En aquestes publicacions es donava compte de l'activitat social i esportiva del club. Aquesta mena d'informació es vehicula actualment a través de les xarxes socials.\nEls Jocs Olímpics de Barcelona, l'estiu de 1992, deixaren com a herència als barris de Sants i Hostafrancs el poliesportiu de l'Espanya Industrial. Les seves pistes de bàsquet han esdevingut el camp de referència del BAM, tot i que els equips inferiors del club continuen jugant al Palazzetto Blau Arena. A partir de 1999, s'organitzaren estades de pretemporada fora de Barcelona, amb l'objectiu de millorar la condició física, ensems que fomentar la convivència entre jugadors i jugadores del planter del club.\nL'any 2003 el BAM celebrà els actes del 75è aniversari, entre els quals destaca l'exposició Capdavanters del bàsquet català, muntada al Pavelló Poliesportiu de l'Espanya Industrial. En reconeixement a la feina feta en la seva dilatada trajectòria, el club fou distingit amb el Premi Hostafrancs 2003 als Valors Humans, atorgat per l'Associació d'Amics de la Història i de les Tradicions d'Hostafrancs. El mateix any, s'organitzaren les primeres 30 Hores de Bàsquet, que han esdevingut la festa anual del club. Durant un cap de setmana, s'hi fan partits de totes les categories, amb presència de gairebé un miler de persones, entre jugadors i públic, d'una vuitantena d'equips pertanyents a diversos clubs de bàsquet convidats.\nPresentació del BAM, temporada 2017-2018.\nL'any 2004 es produí el relleu al capdavant del BAM: l'ara president, Josep Figuera i Castells, substituí Josep Ma Codina i Brunet, qui ho havia estat més de quaranta anys i que fou nomenat president d'honor de l'entitat, en agraïment a una tasca abnegada i generosa, sense la qual hom no podria explicar la història de noranta anys d'existència. El BAM, com molts altres clubs de Catalunya, té un deute impagable amb aquesta gent que ha dedicat part de la seva vida a treballar de franc pels esports de base, part molt important de la nostra societat civil. La temporada 2009-10 el club rebé de la Federació Catalana el premi del Comitè Olímpic Català, en reconeixença al gran nombre d'equips (vint-i-set!) que prenen part en les seves competicions.\nUn dels objectius d'aquestes últimes temporades, ha estat la consolidació dels equips sèniors del BAM en la categoria que correspon al nivell social i esportiu del club. El sènior masculí ha aconseguit l'ascens en dues ocasions, les temporades 2010-11 i 2012-13, a la 1a categoria catalana; el sènior femení, la temporada 2007-08. Pel que fa al planter i en aquesta mateixa línia de potenciar el nivell esportiu del club, les darreres temporades equips d'edats cadet i júnior han disputat el campionat interterritorial de Catalunya.\nEl BAM sempre s'ha distingit, també, per la seva vinculació a Hostafrancs. Participa en el Consell de Barri i és a membre del Secretariat d'Entitats de Sants, Hostafrancs i la Bordeta i de la Taula d'Esports de dit Secretariat; participa en la Festa Major i a les diverses fires que s'organitzen, entre elles Firentitats. Manté una actitud compromesa amb el país, expressada a través del seu ferm suport a la llengua catalana i en la seva adhesió al Pacte Nacional pel Dret a Decidir, i solidària, palesa en la participació, entre d'altres, a les edicions anuals de la Marató de TV3 i les jornades per l'esclerosi múltiple Encistella i mulla’t! Perquè, tal com diu el lema del nostre club, Entenem el bàsquet com una eina de formació, convivència i integració.\n↑ «Club Bàsquet Ateneu Montserrat | enciclopèdia.cat». [Consulta: 20 febrer 2018].\nPelegrí Partegàs, Joan (1978), 50 anys de bàsquet amb el BAM. Barcelona: autoedició BAM. 138 p.\nPuyalto, Lluís i Navarro, Vicenç (2000), El bàsquet a Catalunya. Des dels orígens fins a l'any 1938. Barcelona: Fundació del Bàsquet Català. 295 p.\nPuyalto, Lluís (2006), El bàsquet a Catalunya. Un lent despertar (1939-1955). Barcelona: Fundació del Bàsquet Català. 315 p.\nPuyalto, Lluís (2006), El bàsquet a Catalunya. El desenvolupament d'una nova estructura esportiva (1956-1982). Barcelona: Fundació del Bàsquet Català. 343 p.\nEntrevista de Ràdio Hostafrancs a Josep Figuera i Castells, en ocasió del 90è aniversari del BAM.\nObtingut de «https://ca.wikipedia.org/w/index.php?title=Bàsquet_Ateneu_Montserrat&oldid=30047629»\nDarrera modificació: 19 abr 2022 a les 04:56\nLa pàgina va ser modificada per darrera vegada el 19 abr 2022 a les 04:56.


Manel estrenarà disc el 8 d’abril | Cultura | EL PAÍS Catalunya\nEl grup barceloní tocarà al Primavera Sound, al Vida Festival i al Canet Rock\nBarcelona 24 FEB 2016 - 11:52\tCET\nLos integrantes de Manel. Arnau Valls Colomer\nEl grup Manel publicarà un nou disc el 8 d'abril, segons un breu avançament de la banda barcelonina, en què es pot escoltar l'estrofa d'un tema que trenca estilísticament amb el que havien fet fins ara. El seu debut a l'escenari va ser el 2008, amb la publicació d'Els millors professors europeus, que de seguida es va convertir en la banda sonora de molts joves i no tan joves, en un moment en que la música en català va rebre un nou impuls, amb una nova fornada de grups, com Antònia Font o Mishima, que cantaven en la llengua pròpia sense les connotacions polítiques de l'època del rock català dels noranta.\nEl primer disc, que va guanyar el Premi Enderrock a millor disc de l'any, es caracteritzava per un so que barrejava el pop i el folk i que va popularitzar l'ukelele, l'instrument que el cantant Guillem Gisbert sempre tocava als concerts. A més, les lletres van connectar amb una generació que hi veia reflectits els seus problemes quotidians. Temes com Ai, Dolors, Corrandes de la parella estable o Al mar es van convertir en banda sonora de molts catalans i també van entusiasmar amb la seva versió de Common people, de Pulp, titulada Gent normal.\nDesprés de revelar-se com el nou grup català de moda, els Manel van publicar 10 milles per veure una bona armadura el 2011, un treball en què van deixar l'ukelele per tornar-se més guitarrers. Amb un títol que feia referència a una frase que Kenneth Branagh pronuncia a la pel·lícula Molt soroll per no res, el grup va tornar a convèncer sent l'àlbum més venut a Espanya una setmana després del seu llançament amb 10.000 còpies. Benvolgut, Boomerang o Aniversari van ser de les lletres més corejades aquella primavera.\nEl tercer i últim disc fins ara, Atletes baixin de l'escenari, té un so més elèctric i una cançó de referència, Teresa Rampell, que és la primera que van donar a conèixer i mostrava l'evolució respecte als dos treballs anteriors. També recuperen per al títol una frase de l'imaginari dels membres de la banda, que fa referència a un episodi dels Jocs Olímpics del 92. El proper disc de Manel es podrà escoltar a partir del 8 d'abril, tal com han anunciat amb un breu tema d'avançament. Sobre la gira, com a mínim se sap que tocaran el dissabte 4 de juny al Primavera Sound, l'1 de juliol al Vida Festival de Vilanova i la Geltrú i el 2 de juliol al Canet Rock, a més d'actuar a València i Porto.


abans d’adoptar un gat\nSi estàs pensant en adoptar un gat, hi ha moltes consideracions i algunes decisions inicials que s'han de prendre sobre l'edat, el gènere, la raça, els antecedents, la salut general i l'estat de necessitat d'un gat. A més, és habitual que els gats de la casa visquin fins a vint anys, per la qual cosa és important ser seriós pel compromís i fer els deures abans d’hora.\nPenseu seriosament en el compromís que prendreu per agafar un gat. Els gats són éssers sensibles, i un gat mereix ser vist com el seu membre de la família. Portar un gat a casa serà una responsabilitat durant tota la vida del gat, obligant-vos a proporcionar aliments saludables, seguretat, amor, companyonia i cura veterinària tant en moments bons com en mals.\nTanmateix, si voleu un gat durant algun temps i creieu que el temps és correcte, parleu amb els altres membres de la llar. Tots hauràs de compartir aquest compromís ja que el gat els veuràs com a membres actius de la seva família.\nPensar en un gat significa decidir entre un gatet, un gat adult o un gat gran. Tot i que són extremadament simpàtics, per atendre gats necessita molt temps i atenció. Els gossets amassaran els coixins com farien el ventre de la seva mare en la lactància. Això pot provocar un comportament de picades en tapisseria o mobles de cuir.\nEls cadells, com els cadells, es beneficien de tenir una brossa de companys per jugar, per aferrar-se i per proporcionar jocs interessants quan no hi ha humans a casa. Així que si voleu un gatet, el millor seria tenir dos que puguin socialitzar-se com a germans. Els gatons joves no sempre entren a la mare per fer servir les escombraries, però dos gats de vegades poden ajudar-se a influir-se mútuament en aquest aspecte.\nEls nens que interactuen amb un gatet estan obligats a ser ratllats per un gat que encara no està socialitzat, i el nen ha de ser prou madur per entendre aquesta etapa normal d’aprenentatge. La gent gran es pot combinar millor amb un gat més madur. Pot ser la millor opció per a un gat que s’acostuma a calmar tranquil·lament al televisor o a una altra font de calor càlida o un que estigui encantat de posar-se al coll d’una persona.\nL'elecció d'un gat de rescat\nQuan cerqueu un primer gat, la primera parada inicial hauria de ser els refugis humans i les organitzacions de rescat de gats. Aquests grups tenen un gran nombre de gats i gatets bonics i adoptables. Si estàs establert en un gat d’una raça específica, hi ha moltes organitzacions de rescat de races.\nNormalment, un refugi ja ha assistit a la spay / neutre, els trets inicials i un examen veterinari. Si la situació original del gat la deixava amb algun desafiament mèdic a causa d’una mala alimentació o desemparament, generalment ja han començat a ser abordats pel refugi. És possible que arribeu a tenir un paper final en la cura del vostre rescat fins a la salut, creant un vincle inicial entre tots dos.\nQuan trieu un gat de qualsevol edat, proveu de deixar que el gat també us triï. Passa una estona tranquil·la a terra, donant-li al gat algunes altres opcions de la sala; si t’escullen per sobre d’altres, això és un bon senyal. Si s’estan considerant diversos gatets alhora, asseieu-vos en silenci i vegeu quina us arriba.\nTingueu en compte que si trieu algun dels gats espantats a la cantonada, estigueu a punt de comprometre’s unes setmanes per demostrar-los que es troben sense perill sense aglomerar-los. Una vegada que s’acostumin a vosaltres i la seva ansietat general es disminueixi, poden ser mascotes extremadament lleials.\nSom animals socials, per la qual cosa ens sembla natural que els nostres gats també gaudissin de la socialització. Tanmateix, amb algunes excepcions, els gats salvatges i domèstics adults porten vides solitàries. Poden ser feliços en grups, però no busquen acompanyament automàtic amb altres gats de la mateixa manera que ho fan els gossos. Abans de decidir afegir un segon gat a casa, pregunteu-vos si el vostre gat necessita un amic i si esteu preparat per satisfer les necessitats de diversos gats.\nHi ha dos factors importants a tenir en compte abans d’adoptar un segon gat: l’edat i la personalitat del vostre gat actual. El pitjor malson d’un gat gran és tenir com a company un jove, enèrgic i insaciable joc, però un gat jove o de mitjana edat pot ser més receptiu a la presència d’un gatet o fins i tot a un altre gat adult.\nTenint en compte la personalitat del vostre gat original, el vostre tímid gat podria veure's atabalat per un gat gros, i és possible que el vostre gosset de la casa matinosa bulliciï un tímid nouvingut. És possible introduir els gats amb èxit. De vegades és ineludible afegir un gat a la família. Si us caseu, per exemple, i si teniu gats tots dos, aleshores la fusió és obligatòria.\nSi adopteu el vostre primer gat i creieu que preferiu aconseguir una parella, el millor enfocament és adoptar dos gatets de la mateixa camada o adoptar un parell d’adults ja vinculats.


Cavalls cap a la fosca - Catalan Day\nIniciTextos CatalansSegle XX'Natura morta"\t228\nCavalls cap a la fosca [El narrador trama la història de la seva nissaga, els Vadell, i la de la seva comunitat a partir d’un ordit en quatre temps: un passat remot, lligat al Cisma d’Occident i al Papa Lluna, un passat llunyà, que li dóna origen, un passat recent, d’avis i besavis i un present que es toca amb el primer, gràcies a l’oncle Dionís, vicari del poble capficat amb la successió del Papa de Peníscola.] Baltasar Porcel i Pujol\nJo vaig trobar la llibreta entre la infinita paperassa que em va venir com herència de l'oncle Dionís, el vicari. Bartomeu de Vadell va ésser un esperit segurament sensible, tímid, amb afecció a la cultura, si... Però el que em va cridar l'atenció no van ésser les seves característiques ni les qualitats literàries que pogués tenir, sinó la intrigant nota del clot i les arrels, amb les inicials J. C. ¿Què hi feia, Bartomeu de Vadell, saboner, però sorprenentment més cultivat que la majoria dels seus coterranis, viatjant pel Rosselló, per Armanyac, per la Touraine? Què va buscar a la catedral de Tours, a l'arxiu? ¿I per qui i per què van ésser arrabassades fulles del seu dietari?\nUn altre paper tenia el capellà de Vadell, dins una carpeta molt ordenada, amb la lletra de Bartomeu, aquelles simètriques ratlletes. Es veu que és el resum d'una investigació: sobre Jean Carrier. Sobre J. C.? Va escriure el saboner:\n«El nom de Jean Carrier surt per primera vegada el 1406, com un dels revoltats que va participar a l'aldarull de Tolosa contra l'arquebisbe Vital, d'obediència romana, i que es proposava d'elevar a la mitra a Pierre Rabat, addicte a Avinyó.\n»Va tenir, després, fama de bon polemista, informat, sobre el Cisma d'Occident, sempre en defensa de Benet XIII, el Papa Luna, i es diu que va arribar a ésser un seriós erudit sobre el tema. L'any 1415, Benet XIII el va nomenar el seu Col•lector i Vicari General a Armanyac. Però cinc anys després, el Papa romà Martí V processa com heretge al comte Joan IV d'Armanyac i li ordena l'expulsió dels cismàtics avinyonesos que s'amaguen als seus estats, car és ja gairebé la seva l'única obediència que guarda fidelitat a Luna. A un dels edictes que es conserven a Tours, s'hi llegeix el nom de Carrier, entre els heresiarques citats per Martí V.\n»Però Carrier no obeeix, i es refugia al castell de Tourenne, situat damunt uns acantilats dels agrets congostos del riu Viaur. Allí, Carrier va escriure un tractat contra l'intrusisme d'Urbà VI, primer Papa romà després de l'etapa avinyonesa. I el Nunci de Marti V, Geraud de Brie, posa setge al castell de Tourenne, al qual comencen a dir de Peniscolette, recordant el Papa Luna, assetjat, també, a Peníscola.\n»Juny del 1423: Carrier rep la notícia que Benet XIII ha mort, i que abans l'ha nomenat Cardenal de Sant Esteve. Fuig, llavors, de Tourenne, i travessant països sencers, arriba a Peníscola a principis d'hivern. On troba que ha estat elegit un nou Papa, Climent VIII, antic canonge a València, home acabalat i afeccionat a les dones. Carrier calla i investiga i descobreix que a l'elecció hi ha hagut simonia. I pel novembre de 1425, a les sis del matí, celebra a la capella de Peníscola la missa de l'Esperit Sant davant d'un notari i testimonis: allí declara nul•la l'elecció de Climent VIII i ratifica a Marti V el romà com falsari, renova tots els anatemes llençats pel Papa Luna, i erigint-se ell sol, Carrier, en Sacre Col•legi, afirma que ha nomenat un nou Sant Pare, que és el veritable, i el nom del qual conserva secret. Acte seguit, es despenja amb una corda pel penya-segat, i fuig amb una barca entre la boira matinal.\n»Retorna a Armanyac. Exhorta Joan IV, home temorenc a abandonar l'obediència de Peníscola, ja cismàtica, i a continuar rebutjant la de Roma. En canvi, li demana que sota mà es declari fidel del Papa secret, que se'n diu Benet XIV. I el 1428 el trobem instal•lat al castell de Jalenques, en territori del comte de Rouverges, feudatari del d'Armanyac. Carrier, diuen després els seus enemics romans al procés que se li va entaular, s'intitulava allí Lloctinent de Joan IV, i afegeixen que vivia en completa disbauxa acompanyat d'una sèrie de partidaris seus, actuant com senyor de forca i dret de cuixa, i protegint el bandolerisme.\n»Hom diu que ha mort l'ocult Benet XIV, i que degué ésser Bernard Garnier, Sagristà de Rodez, el qual, abans de traspassar, va nomenar al seu tom Papa a Carrier, que va prendre també el nom de Benet XIV.\n»El 1433 Jean Carrier és capturat a Puylaurents per les tropes del comte de Foix, lloctinent de Carles VII de França al Llenguadoc. L'empresonen, el torturen, però no es retracta de la seva fe. I mor sense que vulguin administrar-li els Sagraments. Com excomunicat, és enterrat fora del cementiri, al peu d'una penya.»\nEra sorprenent l'esbiaixat ressorgir del Papa Luna a través d'aquell inesperat Carrier, al•lucinada contradicció. El que jo havia cregut monomania del sacerdot, senil, celibatària i clerical, sobre el Gran Cisma, el triomf de Roma i la derrota d'Avinyó, era en rigor una subterrània herència que ja havia portat de corcoll a un altre membre de la família, aquell discret Bartomeu de Vadell...\nMossèn Dionís havia cremat ingents quantitats de papers, abans de morir, deixant ací i allà munts de carpetes i capses buides. L'última vegada que vaig tornar a Andraxt, aquella tardor, quan vaig haver de fer-me càrrec de l'herència del vicari, a casa seva vaig trobar-me amb com una nevada a l'inrevés: negra, dels documents i bres als quals el vicari havia calat foc a la foganya, a l'estufa. Les fines i trencadíssimes, il•lusòriament consistents cendres de la paperassa, s'escampaven arreu. I amb el corrent d'aire d'obrir una porta, amb el vent que es filtrava per entre les persianes mal ajustades, les fràgils partícules voleiaven, s'esmicolaven, i caminant o posant la mà sobre una taula, les aixafaves: grans taques obscures, polsegoses, s'anaven formant damunt totes les superfícies planes, en terra.\nEl paper de Bartomeu sobre Jean Carrier va ésser, sí, una de les coses que em van cridar l'atenció, en revisar l'amuntegament de fulls. Sense això, probablement no hauria fet cas, en repassar el fitxer del vicari, d'una cartolina que posava:\nMariona de Vadell, 17?? -1765 Inquis. —carp. 132.\nVisions Carr. —carp. 87.\nLes «visions» semblava clar. ¿I era el «Carr.» Jean Carrier? Quant a l'altra abreviació, es repetia sovint: volia dir Inquisició. Vaig buscar les carpetes indicades: no eren als prestatges. Ja anava a deixar-ho estar, quan se'm va ocórrer examinar les que havia buidat el capellà per cremar el contingut, i que restaven per terra: la 87 i la 132 eren allí, obertes i sense res dintre.\nD'altra banda, el de 1765 era l'any dels dos darrers actes de fe celebrats a Mallorca, després de setanta-quatre anys de no haver-ne fet, i quan certament l'opinió ja no els justificava a gairebé enlloc ni en cap circumstància. De fet, el que van ésser fou una mena d'eco madrileny: una manifestació de força ultra, en la línia, i després, del motí contra Esquilache i els reformistes italianitzants de Carles III. A la categoria: Segle XX


J. V. Foix, 25 anys: ARTICLES 2013\nL’HOME, LA PÀTRIA I L’ESTAT DEMOCRÀTICS\nAlguns diaris, no pas tots, atribueixen a Francesc Macià unes declaracions que ignoro si són exactes o si responen —seria possible— a una interpretació subjectiva de la posició política i sentimental del president. Per exemple, segons «Las Noticias», aquest va dir en les seves declaracions de dimarts: «No sé el que decidirà el Parlament; però bé puc dir-vos que el meu temperament no és pas per estar a la mercè de tots els partits, com qui pidola que l’elegeixin president. Sóc i he estat sempre un home d’acció i he d’actuar sempre en aquest terreny actiu, a la claror del dia, i accepto la responsabilitat de tot el que faig o fa el meu partit. No accediré mai a ésser un president decoratiu perquè els altres em facin moure a plaer seu.» «No em vull limitar a fer el que creuran convenient els altres partits. Vull ésser responsable dels meus actes.» «Arreu em reben triomfalment. I que us consti: no és pas com a president, sinó perquè em respecten i creuen en mi.»\nAquesta transcripció dels mots atribuïts al president o llur interpretació subjectiva o arbitrària l’he llegida precisament quan acabava la lectura d’alguns dels llibres de Masaryk.\nEls qui coneixen les directives polítiques de Masaryk han pogut constatar l’interès que el president txecoslovac posa a distingir entre l’home d’Estat i l’home polític. Per això insisteix tant a defensar dins l’ideal més pur de la democràcia el governant nou, alliberat de tots els defectes dels vells règims i guiat per aquesta norma: «L’autoritat emana exclusivament de la delegació atorgada pels electors.»\nSegons Masaryk —no fem més que traslladar els conceptes— la democràcia, la nova comunitat democràtica, exigeix gent nova, homes nous. Aquesta gent nova, aquests homes nous només s’obtenen amb la renúncia, per part de cada individu destinat a col·laborar a l’obra del redreçament nacional o de presidir-ne els destins, de totes les espècies i formes de violència. A Txecoslovàquia tenen establerta una fórmula: desaustriacitzar. La seva equivalent a Catalunya, «evitar l’accessió al Poder de quisvulla qui conservi, massa vistents, els hàbits que caracteritzen els qui han tingut un comandament irresponsable democràticament».\nPer a Masaryk, la república democràtica no és solament la substitució d’un monarca per un president. Cal que aquest president recordi que la democràcia no és cap «forma d’elecció», sinó una «forma d’Estat» que respon a l’organització moderna de la societat, a l’esperit de l’home nou advers a tota forma de poder personal. Mai un president no es representa a ell mateix (tendència absolutista i antidemocràtica). Un president porta sempre, mentre durarà, la delegació que li ha estat atorgada, la representació de les democràcies de les quals és una concreció personal responsable.\nLes conseqüències de l’antropomorfisme són, per a un poble jove, sempre desfavorables a la renovació total de les habituds polítiques. «En la seva essència —són els mots mateixos de Masaryk— l’antropomorfisme és una manera d’obrar i de pensar per habitud. Els homes pateixen per crear el nou i, carregats d’anys i de prejudicis, no fan més que transformar, i encara al menys possible, el vell.»\nUn país nou vol un home nou. Per a això «cal saber alliberar-se de tots els lligams de l’habitud i saber-se posar de paraula i de sentiment al lloc dels altres homes en altres temps». Una nació novella ha de renovar-se col·lectivament per mitjà d’una radical renovació individual. En una nació jove, en una pàtria digna d’Europa, cada home del país ha d’ésser apte per a substituir el Primer a qualsevol moment. L’home insubstituïble «per suggestió popular “o pròpia” és la ruïna d’una pàtria».\nVal la pena no pas de glossar, sinó de copiar aquests paràgrafs de Masaryk. Semblen escrits expressament per a aquells compatriotes sofrents d’antropomorfisme i que, submergits encara en el llagrimeig sentimental del pairalisme conformista, no han sabut veure encara, tot i omplir-se’n la boca del matí al vespre, que la gran novetat d’una revolució no és solament de terminologia política. La novetat és, sobretot, moral.\nDiu Masaryk: «Fins ara la política, i en particular el parlamentarisme, sofreix pertot de l’antropomorfisme; la gran majoria dels qui prenen part activament en la política no saben elevar-se pel damunt d’ells mateixos,alliberar-se de les tenalles d’un egocentrisme despullat d’esperit crític. I com que actualment els ciutadans són molt sovint membres d’un partit, l’esperit de partit en el parlamentarisme identifica l’interès de la col·lectivitat amb l’interès exclusiu dels partits, i, per tant, d’algunes persones, de vegades d’una sola persona.»\nHeus ací el perill que cal salvar: que el Parlament no sigui la representació de la Pàtria, de la Nació, del Comú, sinó la dels partits, la d’un partit, la d’un grup d’audaciosos dins aquest partit, la d’un sol individu.\nContra aquest antropomorfisme la unió de tots ha d’ésser tan ampla com reclami la imminència del perill.\nEnfront de l’Home Únic i Insubstituïble, l’home nou.\nEnfront del Partit, la Pàtria nova.\nEnfront del Parlament antropomòrfic, l’Estat nou, democràtic.\n[La Publicitat, 17-XI-1932]\nTeníem, dies passats, el propòsit de remarcar la «coincidència» de l’aprovació de l’Estatut amb aquesta represa dels «toros» en una ciutat on tan poc escauen com Manresa. Ens van dir, però, que el negoci aniria prou malament per a l’empresari —amb l’acontentament de molts que ho celebraran— i que, al capdavall, haurien de plegar toros, toreros i els capsigranys que els aproven. Acaben, però, de donar-nos una nova que fa lleu el nostre comentari: a Cervera, la històrica ciutat segarrenca, anuncien també unes corridas de toros per a aquests dies. A Cervera els «toros» no són, que jo sàpiga, cap costum establert anys fa com a Cardona, Vic, Ripoll, Olot o Figueres. A Cervera els «toros» hi són d’importació recentíssima, i el propòsit de celebrar-hi corrida coincideix amb l’aprovació de l’Estatut. A Cervera hi ha ciutadans de coratjosa història, vells republicans pimargallistes antany, salmeronistes en 1906 i catalanistes avui que se’ns han acostat per mostrar llur disconformitat amb el propòsit d’alguns incauts, acabdillats per algun patxec i algun botifler rancorós, de renovar precisament ara un intent fracassat: acostumar la gent de la Segarra, austera i arreluda, al flamenquisme tauròmac. En protesten com a federals i ens ensenyen uns texts de Pi i Margall nobles, i actuals. A Cervera hi ha també una joventut renovada i renovadora, que creu que la celebració en aquella ciutat d’una corrida de toros és una ofensa a la moral del país que tant s’ha esforçat per reivindicar la seva fidelitat a la causa posada en entredit històric. Un grup de joves cerverins diuen en visitar-nos: «A l’estigma de la Universitat en aquests moments decisius hi ha qui hi vol afegir el de les corridas. No passaran... »\n[La Publicitat, 24-IX-1932]


Protecció Civil de la Generalitat demana extremar les precaucions per la possibilitat de pluges localment molt intenses a partir d'aquesta tarda\n02:38 | 19/12/2018\nEpisodi de pluja\nEl Centre de Coordinació operativa de Catalunya (CECAT) comunica que en base a les previsions meteorològiques emeses pel Servei Meteorològic de Catalunya i a les afectacions que es preveu que se’n puguin derivar, es posar el Pla especial d’emergències per inundacions a Catalunya (INUNCAT) en fase de Prealerta.\nLa previsió alerta d'un episodi d’intenses pluges durant la tarda nit del dimecres 7 i dijous 8 d'octubre, entre les 20 i les 08 h. Les zones que es poden veure més afectades son el Litoral i Prelitoral Central (Garraf, Baix Llobregat, Barcelonès, Maresme, Vallès Occidental, Vallès Oriental i La Selva). En algunes zones es poden superar els 20mm/30 minuts.\nDes de Protecció Civil de la Generalitat es recomana molta precaució a la ciutadania. Abans de que comencin les pluges és recomanable que reviseu la teulada i mantingueu nets els baixants i desguassos d'aigua de pluja, especialment als patis, terrasses i terrats dels edificis. En soterranis com aparcaments o altres locals amb possibilitats d'inundació, cal que prevegeu mesures de protecció i disposeu d'eines per treure l'aigua (bombes d'aigua, etc.). Recordeu també de retirar tots els elements de terrasses i balcons que puguin ser arrossegats pel vent.\nCal evitar especialment aparcar en rieres i altres zones inundables. En aquest sentit un cop comencin les pluges Protecció Civil aconsella no romandre a prop de lleres, rius i guals. En cas de que les tempestes us afectin en aquestes zones, eviteu travessar rieres i torrents perquè, encara que semblin portar poc cabal, aquest es pot incrementar de forma sobtada.\nData de modificació: 07/10/2015 15:43:16


Clinica veterinària en Iemen - Directori - Llistat - Guia - veterinaris - Clinica veterinària - Iemen - Veterinariansguide\nPàgina d'inici › Per categoria › Clinica veterinària › Iemen\nClinica veterinària en iemen\nClinica veterinària en Iemen recomanades:\nSi busqueu un Clinica veterinària en Iemen i vulgueu trobar els millors professionals d'aquest lloc, feu un cop d'ull a la nostra llista que es mostra a continuació. Hem seleccionat només els millors centres i professionals per formar part d'aquest directori..\nSi feu clic a qualsevol dels resultats de Clinica veterinària en Iemen mostrats al final d'aquesta pàgina, us mostrarem detalladament la vostra informació de contacte, ubicació i molt més. A més, podreu veure els comentaris d'altres usuaris..\nEsteu cercant un Clinica veterinària en Iemen a prop vostre? Aquí hi ha una llista de llocs o professionals on podeu agafar la vostra mascota, pot ser una mascota domesticada o una mascota exòtica. Podeu trobar els millors centres professionals d'aquesta regió del món a Veterinariansguide.\nMostrant 1 Clinica veterinària en Iemen\nClinica veterinària en Iemen per ciutat important\nSi sou veterinari i treballa a Saná (Iemen), envieu-nos els vostres detalls per aparèixer en aquesta pàgina quan algú decideixi buscar un veterinari d'aquesta ciutat. Ens encarreguem de la seva inscripció, i si tot passa en conseqüència, agregarem el seu perfil el més aviat possible..\nAl Ḩudaydah és una ciutat pertanyent a Iemen amb 617871 persones. Voleu trobar un veterinari a aquesta ciutat? Proporcionarem tots els detalls amb els millors veterinaris de la zona..\nA continuació trobareu diferents categories de la cerca veterinària a Ta‘izz (Iemen). Feu un cop d'ull al nostre mapa situat a la part inferior per veure els veterinaris més propers a la vostra ubicació actual..\nEstàs a Ibb? En aquesta bella ciutat de 234837 persones ubicades a Iemen, trobareu veterinaris que poden assistir al gos de gira, amb totes les seves dades de contacte i ubicació.\nClinica veterinària en Iemen per l'estat\nMés destacats Clinica veterinària en Iemen


...NIMFA DE ROCA I GLAÇ...TEMPLE DE VENERACIÓ: Faustus a l'Infern. Neu, calamarsa i tempesta primaveral.\nFaustus a l'Infern. Neu, calamarsa i tempesta primaveral.\n7 de juny del 2013...\n... i les canals del Pirineu Oriental farcides de neu.\nLes condicions i els horaris fregaven la temeritat, però la tempesta que foragità el sol mantenia la temperatura a ratlla, al límit d'una fusió suportable.\nPer molt que matinem el dia comença d'hora i el sol acaba guanyant la partida. Amb més llum de la desitjada enfilem cap a Ulldeter entre isards que pasten a plaer herba verda, molt verda; a 2000 m és plena primavera, com toca per data.\nSobre el refugi aviat trobem neu, tova, que es deixa fer sense crampons fins a coll de la Marrana, pelat ja per sobre, d'aspecte marró i desèrtic, barreja de neu, fang i herba que encara no verdeja. Si allà eren isards aquí son marmotes que obren els caus entre la neu i fan traça aquí i allà, extranyades segurament de tata neu.\nFlanquejant el Bastiments cap a les Collades de les Comes de Malinfern el regel nocturn ha format una crosta que de vegades es trenca i de vegades aguanta. Calcem crampons i gairebé no deixarem ja de trepitjar neu.\nAl nou flanqueig de Comamitjana, sota la cara nordest de l'Infern, l'orientació soleïa es nota i la neu està força fosa; potser serà aquest el tram més delicat, en el punt més dret proper al coll que mena ja a la Coma d'Infern.\nEntrats a l'esmentada coma baixem al peu de la cara nord del pic, sota el primer esperó rocós que s'hi desprèn, a l'oest de la marcada canal Oriental. Per uns moments dubtem entre ascendir aquesta, que queda molt ombrejada pels esperons del pic, i la Faustus, més a la dreta. La continuïtat i l'encaixonament de la part superior ens decanten cap a aquesta útlima, tot esperant que la neu es comporti.\nDesencordats pugem fins a peu del primer resalt, on costa de trobar un espai adequat per a equipar-se; les nostres facultats estan desentrenades i cometem petits error com el de no equipar-nos a baix.\nEl primer o primers ressalts estan completament tapats per la neu, més granulada del que més avall prometia, i és que aquí la calamarsa de dies enrere no ha transformat. Tot i així la capa de sota, prou dura, permet progressar bé. Els ressalts es noten per la presència de glaç entre la neu, que permet l'alegria de traccionar de piolets.\nFem així un primer llarg d'uns 50 metres o més, fins a fer la reunió 1 prop de l'últim ressalt, la cirereta.\nDes de baix es veia continuïtat i així és, però el glaç que tapa el pas rocós ja raja aigua, com les parets veïnes. De fet aquesta circumstància ja s'advertia de més avall per les boletes de neu que queïen de tan en tan. Vet aquí doncs que sembla que plogui pel rajar de les parets, però en breus instants plou també per les nubolades que s'apoderen del cel i descarreguen, ara aigua ara calamarsa.\nEmpotrador a un costat, pitó a l'altre i cop de gas roca amunt; el glaç només permet de clavar-hi un piolet, és massa fonedís, i la seguretat de la roca s'imposa.\nSortim a les pales superiors a tocar del cim i altre cop ens embolcallem en un ambient hivernal, per aspecte més que no pas per temperatura, doncs seran postives tota la jornada.\nFem el descens pel ja conegut camí de la cabana de Tirapits, però fem drecera per la més occidental de les canals que cauen al fons de la vall. La seva orientació sud fa que la neu sigui molt humida i la que tirem avall al nostre pas acaba fent una petita purga densa i lenta que escombra el camí davant nostre mentre baixem.\nLa tornada es fa llarga i la remunta del coll de la Marrana feixuga després d'una jornada de les que ja enyoravem.\nTornarà a nevar demà?\nRessenya de Thomas Dulac, Pascal Testas 'Les Pyrénés du levant'.\nEtiquetes de comentaris: alpinisme, Pirineu, Ripollès\nVeig que esteu aprofitant fins al límit (de la fusió i del mal temps) les darreres oportunitats glacials.\nEm penso que cap a l'alt Pirineu encara es podran fer algunes coses durant les properes setmanes. Si les condicions no canvien bruscament, és clar.\n10 de juny de 2013, a les 19:55\nJa hi pensem, ja però de tan en tan algun cap de setmana s'entrebanca i no ens podem escapar.\nTot i així anirem anant cap a ponent a veure que s'hi ofereix.\n10 de juny de 2013, a les 22:34\nFugint de la boira aranesa cap al Molières (Mulleres)


Obert el termini per participar en el sorteig per veure la diada castellera de Festa Major des del balcó\nCastellers de Vilafranca, la Colla Jove Xiquets de Tarragona i els Bordegassos de Vilanova actuaran el 3 d'agost\nJa és obert el termini per optar a veure la Diada de les Neus, la diada castellera de Festa Major, des del balcó de l'Ajuntament. Un any més, 6 persones afortunades podran gaudir d'aquesta actuació el dia 3 d'agost, des del balcó de l'Ajuntament, amb la participació dels Castellers de Vilafranca, la Colla Jove Xiquets de Tarragona i els Bordegassos de Vilanova.\nL'Ajuntament de VNG i els Pabordes de Festa Major ofereixen de nou la possibilitat a sis persones, amb un acompanyant cadascuna, de gaudir de l'exhibició castellera del dia 3 d'agost des dels balcons de la casa consistorial.\nTothom qui vulgui participar en el sorteig té temps fins al 29 de juliol per fer la sol·licitud. Només cal ser major d'edat i estar empadronat o empadronada al municipi. Les inscripcions ja es poden realitzar per Internet clicant AQUÍ o presencialment a l'Oficina d'Atenció Ciutadana, a la planta baixa de l'Ajuntament.\nDimecres 31 de juliol a les 12 h es farà un sorteig en un acte públic al Saló de Plens de l'Ajuntament, i es donarà a conèixer els noms dels guanyadors i guanyadores. Cinc dels noms sortiran d'entre les sol·licituds presentades, i el sisè serà escollit entre les persones presents al sorteig.\nAquest és el vuitè any consecutiu que es duu a terme aquesta iniciativa impulsada pels Pabordes amb l'objectiu de donar l'oportunitat a tota la ciutadania de VNG de poder gaudir d'aquest espectacle des d'un punt privilegiat com és el balcó de l'Ajuntament. La Diada de les Neus se celebrarà enguany dissabte 3 d'agost a les 6 de la tarda.


Marín formalitza la petició per declarar davant el jutge pel cas del Consell\nBarcelona. Dimarts, 15 de desembre de 2020. 13:37\nL'alcaldessa de l'Hospitalet de Llobregat, Núria Marín, ha formalitzat la petició per anar a declarar davant el jutge que investiga les presumptes irregularitats al Consell Esportiu de la ciutat.\nFonts properes a Marín han confirmat a l'ACN que també ha demanat personar-se a la causa. L'alcaldessa ha fet aquest pas després que la setmana passada la policia espanyola la detingués per una suposada desviació de subvencions públiques.\nMarín va declarar durant tres hores davant la Unitat de Delinqüència Econòmica (UDEF) com a investigada policialment per prevaricació, malversació de diner públic i omissió del deure de perseguir un delicte. Un cop demanada la compareixença al jutjat, no hi ha un termini marcat per a què el magistrat la citi.\nEl secretari d'Organització del PSOE, José Luís Ábalos, va explicar aquest dilluns que la seva formació esperarà a que "s'aclareixi" el cas que afecta l'alcaldessa de l'Hospitalet abans d'adoptar una decisió sobre la seva continuïtat a l'Executiva dels socialistes espanyols, de la qual forma part com a vocal.\nEn roda de premsa a Ferraz, Ábalos va explicar que la pròpia Marín va posar el càrrec a disposició de la direcció, tot i que per ara els socialistes espanyols consideren que no és el moment d'adoptar decisions. "De moment, per la informació que ens ha remès no sembla que l'afectin responsabilitats directes", va sentenciar.\nÁbalos va indicar que des del primer moment en què es va conèixer la detenció de l'alcaldessa i també presidenta de la Diputació de Barcelona el PSC va informar el PSOE de la situació i la direcció dels socialistes espanyols va demanar a Marín que aportés per escrit informació sobre el cas i sobre la seva situació judicial.\n"El Consell no depèn de l'Ajuntament"\nSegons Ábalos, Marín "va posar a disposició" del partit la seva presència al plenari de l'Executiva Federal, però de moment la direcció no ha adoptat la decisió d'apartar-la. Segons Ábalos, la cúpula dels socialistes espanyols ha constatat que el Consell Esportiu de l'Hospitalet –l'origen del cas- "no depèn de l'Ajuntament", sinó que és una entitat subvencionada.\nPer aquest motiu, de moment el PSOE resta "a l'espera que les diligències i actuacions ens aclareixin en quina situació queda Núria Marín, perquè no ho tenim clar", i actuarà "en funció de l'avenç que puguin tenir les diligències, que de moment son de caràcter policial".\n"Adoptarem les decisions que haguem d'adoptar quan hi hagi claredat, i no és el cas", va dir Ábalos, perquè "de moment per la informació que ens ha remès no sembla que l'afectin responsabilitats directes".\ndiputació ERC presentarà una moció de censura contra Marín a la Diputació de Barcelona El Nacional


gener de 2018 – GAP\n17 gener, 2018 6 juny, 2018 By admin Notícies\t0 Comments\nCada vegada més, les xarxes socials (facebook, twitter, instagram, etc.) tenen una major presència a les nostres vides i s’han convertit en una de les principals vies a l’hora de comunicar-se, generar corrents d’opinió, aconseguir notorietat i posicionar-se al conjunt de la societat, entre altres funcions.\nAl GAP som molt conscients de la seva força i influència; per aquesta raó, volem tenir una major presència a les mateixes, tant per realitzar un exercici de transparència comunicativa i aprofitar els grans recursos que ens ofereixen per transmetre-us, i a la resta de la societat, informacions d’interès vinculades amb la nostra activitat, com per utilitzar-les per defensar els nostres interessos, projectes i potenciar i promocionar la nostra activitat.\nEn aquest sentit, la nostra efectivitat a les xarxes socials dependrà, en bona mida, del nombre de seguidors que tinguem. Per aquesta raó, us animem a seguir-nos a les xarxes, compartir i comentar, si ho creieu oportú, les informacions que anirem publicant. En aquests moments, tenim presència a facebook i twitter. També estem creant la pàgina web del GAP, i de les plantes on, entre altres informacions, anirem publicant informació d’actualitat, estudis, normativa, etc. del sector.\nPer començar us demanem “un parell de clics” i que us feu amics de la nostra pàgina de facebook i seguidors dels nostre compte de twitter.\nFer un Me Gusta a la nostra pàgina de facebook\n17 gener, 2018 24 octubre, 2018 By admin Altres\t0 Comments\nLes dejeccions ramaderes, un recurs a gestionar\nAquest document, elaborat per Gestió Agroramadera de Ponent (GAP) esdevé un bon resum d’un referent exitós de cooperació entre ramaders, pagesos i industrials


Comerç en botigues físiques. L’experiència de client es el punt clau per atreure als clients i fidelitzar-los. - promodespi\nComerç en botigues físiques. L’experiència de client es el punt clau per atreure als clients i fidelitzar-los.\nnov. 9, 2021 | Noticies | 0 comments\nEl comerç en botigues físiques pot romandre un procés important en els nostres models de consum, sempre que es reformi al voltant de les necessitats del client.\nActualment vivim immersos en l’era digital, la pandèmia encara ho ha fet més evident, tots hem hagut d’adaptar-nos per tal de donar servei als nostres clients.\nEncara que la compra en línia te un paper amb molt de pes, les relacions humanes i l’atenció personalitzada, son inimitables.\nSegons Sam Walton, fundador de Walmart, l’experiència de client es el punt clau per atreure als clients i fidelitzar-los.\nMesurar l’experiència del nostre usuari durant tot el procés de compra pot ser clau per millorar el nostre servei .\nMesurar tot el procés que realitza el client, és important per identificar punts crítics. Quin es el nostre punt crític? En quin moment de la compra el nostre client no es sent content/a? Un dels punts més crític, acostumen a ser les cues que es formen al finalitzar la compra, haver d’esperar es un factor crític per els nostres clients, i hem d’intentar millorar la seva experiència.\nLes empreses defineixen estratègies i inverteixen recursos en eines digitals de captació de clients per incrementar el tràfic a les botigues, però, quan aquets ja hi son, els tractem com a prioritat? Si no es així ens costarà molt fidelitzar a aquest client.\nDe totes les propostes que fa Sam Walton, en destaquem quatre:\nExcedeix les expectatives dels teus clients. Una actitud adequada, una auto-motivació constant, la predisposició a ajudar, una escolta activa i ser amable poden ser punts forts.\nL’èxit consisteix en un procés de canvi constant. Cal innovar, provar-ho i adaptar-se a les noves tecnologies i saber que ens funciona i que no.\nEstableix una comunicació activa amb els teus clients. Els clients ens poden aportar la seva visió externa sobre el nostre punt de venda i aportar solucions que nosaltres no havíem tingut en compte i que podem valorar.\nCompta amb el teu personal i augmenta la seva autoestima. La actitud del personal, tal i com hem comentat abans pot ser clau en crear una bona experiència de client al final es el nostre personal el que atendrà als nostres clients.


Que passeu un bell estiu • Ràdio Capital de l'Empordà\nNovament agafaré la bicicleta d’aquí a uns quants dies per trobar un forat de poc temps, mitja setmaneta, i recórrer uns quants quilòmetres, pedalant i pedalant. És un vici relativament barat, perquè tret del menjar i el dormir, poca despesa gran més fas.\nSi el lloc on ho realitzes és, ja de per si, una invitació a la reflexió, ja sigui l’Empordà, la Toscana, la Provença, els Monegros o el Camino de Santiago, o qualsevol altre, la natura et regala un efecte balsàmic que et permet trobar una mirada espaiosa i tranquil·la, i esdevé una sensació que et genera molta pau.\nSobre una bici, sense cap altre objectiu que arribar des del llit d’on has sortit fins al llit on dormiràs, passen les hores diürnes veient passar el dia, i cada hora és una hora més de reflexió, en la qual els problemes de la vida es van fent petits, a voltes pràcticament inexistents, i poc importants.\nSobre el seient, pedalant, embobat mirant horitzons que no s’acaben mai, vas veient com les coses adquireixen una dimensió més ajustada a la realitat. Relativitzes, simplifiques, sintetitzes, esquematitzes la vida, i la deixes a quatre gargots.\nI sobretot les negativitats, les preocupacions, les coses dolentes, els problemes, les fòbies i la mala llet,… sobre una bicicleta on només tens carretera i manta, acaben essent una nimiesa.\nAixí, l’imbècil que tanta ràbia et fa, acabes veient que no és tan imbècil. O els teus enemics íntims que tots tenim, acaben ignorats.\nDesprés de dos anys de covid, i una dolentíssima ratxa rematada amb la guerra d’Ucraïna, els indicadors econòmics desbocats, els preus d’energies disparats, i ja veurem què passa a la tardor, us desitjo un bon estiu.\nMés val que aprofitem aquests moments de bon temps, lleure i esbarjo per aplicar tots plegats la filosofia tan efectiva, com impracticada, del carpe diem. Allò de divertim-nos fins que no puguem més, que a la vida els problemes desapareixen normalment en farres, en barres i amb birres.\nPer tant, doncs això. Apuntem-nos bé el llistat de festes majors, busquem les terrassetes que ens posin la música que ens encén el bon rotllo, Shakira també, i a viure com mai aquest estiu, que a la tardor estarem endeutats fins a dalt i després sí que haurem d’anar amb bici pels llocs, perquè la benzina no la podrem pagar.\nParafrasejant un títol d’un llibre de Cesare Pavese, que tingueu un bell estiu.


Documentació específica M010B - Facultat de Medicina i Ciències de la Salut - Universitat de Barcelona\nDocumentació específica M010B\nDocumentació específica o vinculada als criteris de selecció M010B\nExpedient acadèmic que figuri la nota mitjana i l'escala de valoració (de l'1 al 10) que acrediti haver cursat com a mínim els tres cursos i el 1r semestre de l'última curs de grau.\nEls alumnes estrangers han de calcular l'equivalència entre el seu barem de qualificació i el barem espanyol (de l'1 al 10). Més informació: ANECA\nCurriculum - on consti coneixements d'angles (no cal acreditar)\nA més, els candidats admesos en un grup de recerca per a fer el Treball Final de Màster han d'enviar una carta d'admissió signada pel responsable del grup. Com que tenir un grup de recerca es valora amb 2 punts als criteris de selecció, recomanem que els alumnes amb un expedient acadèmic inferior a 7,5 enviïn aquesta carta. Adjuntem model al final. Si voleu veure les ofertes de grups on fer el TFM consulteu l'apartat de pràctiques curriculars.\nEls alumnes que realitzin la preinscripció han d'indicar i prioritzar l'especialitat que prefereixen.\n1. Bases Moleculars i recerca de les patologies humanes.\n2. Recerca Bàsica i Translacional en Càncer.\n3. Recerca Bàsica i Translacional en Metabolisme i Endocrinologia.\nLes tres especialitats tenen números clausus (35 alumnes), en fer l'acceptació d'alumnes del 1r període de preinscripció s'ocuparan aproximadament un 80% de les places, deixant el 20% restant pels alumnes preinscrits en el 2n període, si queden places per a ocupar podran ser re-assignades als alumnes preinscrits en el primer període i que no hagin estat acceptats en l'especialitat prioritzada.\nEspecialitat 1, més generalista, va dirigida especialment a alumnes que no necessàriament hagin cursat graus amb matèries Bio, ex: químics, físics, enginyers, ..... No s'acceptaran en aquesta especialitat alumnes dels Graus de Ciències Biomèdiques, Biologia molecular, cel·lular i de sistemes i Bioquímica de la UB\nEspecialitat 2, és molt de mes especialitzada a recerca del càncer, aquesta especialitat va dirigida a #alumne que tinguin ja un nivell del tema que vulguin aprofundir en la matèria.\nEspecialitat 3, va dirigida a #alumne interessats a millorar i actualitzar els seus coneixements en temes de metabolisme, obesitat, diabetis i alteracions cardiovasculars. Va dirigida a #alumne que hagin cursat graus amb un mínim de coneixements Bio, fan falta uns coneixements generals previs.\nA títol orientatiu la nota de tall del curs passat es va fixar en 7,5 (s/10)\nLa comissió de coordinació del Màster farà una selecció dels alumnes adequats per a cada especialitat.\nSi no es pot adjuntar la documentació s'ha d'enviar en format PDF per mail: master.biomedicina@ub.edu\nCARTA ADMISSIÓ SIGNADA PEL RESPONSABLE DEL GRUP/LABORATORI


Ingressen a presó dos membres d'un grup criminal que havia atracat una joieria a l'Hospitalet, on van lligar el responsable de l'establiment – l'actualitat.cat\nL'atracament va ser comès el passat mes de gener a l'Hospitalet de Llobregat quan cinc individus van assaltar una joieria\nMossos i Policia Nacional van detenir dos homes, un a Collado Villalba (Madrid) i l’altre a Benidorm (Alacant), com a presumptes autors d’un atracament en una joieria de l’Hospitalet de Llobregat.\nEls fets es remunten al 24 de gener d’enguany al migdia quan es va produir un atracament a l’interior d’una joieria situada a la localitat de l’Hospitalet de Llobregat. Tres homes van irrompre al local mentre exhibien armes blanques, van amenaçar el responsable de l’establiment, el van lligar de mans i peus amb brides i el van immobilitzar al magatzem. Els lladres es van endur una gran quantitat de joies, valorades en més de 125.000 euros. La Unitat Central d’Atracaments de la DIC es va fer càrrec de la investigació.\nDesprés de nombroses gestions d’investigació i gràcies a la col·laboració amb la Interpol i les autoritats policials colombianes es va poder identificar un dels autors, d’aquesta nacionalitat. També es va poder acreditar que el grup criminal el conformaven cinc persones. En aquest sentit els agents van reconstruir l’atracament i van establir que el quart integrat del grup feia tasques de control i vigilància a l’exterior de la joieria assaltada i el cinquè era l’encarregat de conduir el vehicle utilitzat durant la fugida.\nEls investigadors van poder esbrinar que el principal sospitós havia aterrat a Madrid procedent de Colòmbia al novembre del 2018, en companyia del seu germà. Posteriorment es va comprovar que també havia participat en l’atracament.\nJa amb la investigació més avançada els policies van conèixer la identitat dels cinc lladres, tots de nacionalitat colombiana i alguns dels quals tenia diversos antecedents al seu país d’origen per robatoris molt violents. Es va confirmar que només dos d’aquests atracadors s’havien establert a Espanya i la resta havien tornat a Colòmbia.\nEn aquest sentit es va poder determinar que un dels investigats residia actualment a Benidorm, després d’haver-se mogut per les comunitats autònomes de Madrid, Múrcia i Andalusia. Pel que fa a l’altre investigat els agents van saber que actualment vivia a la localitat de Collado Villalba (Madrid) i que també havia demostrat gran mobilitat per tot el territori espanyol.\nArribats a aquest punt de la investigació el jutjat d’Instrucció número 4 de l’Hospitalet de Llobregat va concedir l’ entrada i perquisició als domicilis dels dos investigats a les poblacions de Benidorm i Collado Villalba.\nA l’entrada realitzada de Collado Villalba a més de localitzar joies que provenien de l’assalt a la joieria, s’hi van localitzar tres armes de foc real, dues pistoles i un revòlver amb la corresponent munició, a més de dos silenciadors. Es dona la circumstància que l’arrestat en aquesta entrada havia compartit el mateix domicili amb el seu germà mesos enrere i havia estat detingut per la policia colombiana per temptativa d’homicidi quan va tornar a Colòmbia.\nEls dos detinguts van passar a disposició judicial i el jutge va decretar l’ingrés a presó per a tots dos.\nUna delinqüència de caràcter global\nLa investigació ha posat de relleu com la delinqüència té un caràcter cada cop més transnacional: això es tradueix en el fet que hi ha un tipus de lladres que es traslladen des del seu país d’origen a un país tercer amb l’objectiu de delinquir per tornar posteriorment amb el botí aconseguit al seu país. De la mateixa manera es fa més evident que els grups que actuen al nostre país tenen un caràcter itinerant i es mouen per diversos territoris.


Producció ajustada - Viquipèdia\n(S'ha redirigit des de: Lean)\nLean manufacturing (Manufactura esvelta) és una filosofia de gestió enfocada a la reducció dels vuit tipus de "deixalles" (sobreproducció, temps d'espera, transport, excés de processat, inventari, moviment i defectes, Potencial humà subutilitzat) en productes manufacturats. Eliminant el malbaratament, la qualitat millora i el temps de producció i el cost, es redueixen. Les eines "lean" (en anglès, "sense greix" o "àgil") inclouen processos continus d'anàlisi (kaizen), producció "pull" (en el sentit de kanban), i elements i processos "a prova d'errors" ( Poka Yoke).\nUn aspecte crucial és que la majoria dels costos es calculen en l'etapa de disseny d'un producte. Sovint un enginyer especificarà materials i processos coneguts i assegurances a costa d'altres barats i eficients. Això redueix els riscos del projecte, o el que és el mateix, el cost segons l'enginyer, però a força d'augmentar els riscos financers i disminuir els beneficis. Les bones organitzacions desenvolupen i repassen llistes de verificació per validar el disseny del producte.\nProcessos "pull": els productes són tirats (en el sentit de sol · licitats) pel client final, no empesos pel final de la producció\nObtingut de «http://ca.wikipedia.org/w/index.php?title=Producció_ajustada&oldid=11192105»\tCategories: Control de gestióProducció\tMenú de navegació\nDarrera modificació de la pàgina: 9 març 2013 a les 07:01.


Apartment Steinbock # 2 Lenk im Simmental Suïssa - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment Steinbock # 2ApartamentLenk im Simmental, Lenk im Simmental, Suïssa - Veure al mapaExcepcional9,2Basada en1comentariApartment Steinbock # 2Veure més fotosVeure més fotosVeure totes les 22 fotos\nSi el que està buscant és per un hotel ben situat a Lenk im Simmental, no busqui més enllà de Steinbock 2. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Steinbock 2 asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Steinbock 2 la base perfecta per a gaudir de la seva estada a Lenk im Simmental.


El contracte per la substitució de treballadors amb reserva de lloc de treball. - Àrea empreses - Gestoria Mongay\nEl contracte per la substitució de treballadors amb reserva de lloc de treball.\nEn aquesta notícia continuem l'anàlisi de la contractació temporal segons la reforma laboral realitzada mitjançant Reial decret llei 32/2021, de 28 de desembre, que té per objecte reduir la precarietat i la temporalitat en l'ocupació.\nAmb la nova normativa, la contractació temporal es redueix a dues modalitats contractuals: el contracte per circumstàncies de la producció, i el contracte per a la substitució de treballadors amb reserva de lloc de treball, que és l'objecte d'aquesta notícia.\nPer a més informació sobre el contracte per circumstàncies de la producció, podeu consultar aquesta notícia per a la modalitat de circumstàncies imprevisibles, i aquesta notícia per a la modalitat de circumstàncies previsibles.\nContracte per a la substitució de treballadors amb reserva de lloc de treball.\nAquest contracte és una figura molt similar als contractes d'interinitat, i té per objecte substituir a treballadors en determinades circumstàncies, i amb reserva del lloc de treball.\nAquesta modalitat contractual pot utilitzar-se en cas de treballadors amb contracte suspès, permisos i excedències no voluntàries, i per això ha d'indicar-se en el contracte el nom de la persona substituïda i la causa de la substitució.\nNo és aplicable al cas de vacances, ni en el cas d'excedències voluntàries.\nÉs aplicable aquesta modalitat de contracte per complementar la jornada reduïda?\nLa resposta és que si, tant en cas de reducció de jornada per causa legal com per causa convencional. Per exemple, serà aplicable per a complementar la jornada de les persones treballadores que tinguin jornada reduïda per cura de fills o familiars, entre altres causes.\nQuè és la substitució per cobertura de vacant?\nLa substitució per cobertura de vacant és quan una empresa privada està immersa en un procés de selecció per cobrir una vacant definitiva. En tal cas, pot utilitzar el contracte de substitució per a cobrir aquesta vacant durant un període màxim de 3 mesos, tret que el conveni col·lectiu estableixi un termini inferior.\nParadoxalment, les interinitats per vacant en el sector públic tenen una durada màxima de tres anys, la qual cosa posa en evidència una diferència de règim jurídic per a la qual no veiem justificació.


KV8 - Viquipèdia, l'enciclopèdia lliure\nKV8, acrònim de l'anglès King's Valley, és una tomba egípcia de l'anomenada Vall dels Reis, situada a la riba oest del riu Nil, a l'altura de la moderna ciutat de Luxor. Va ser la tomba de Merenptah el quart faraó de la dinastia XIX .\nTomba de Merenptah\n← KV7 - KV9 →\n164,86 ( ) m\n25° 44′ 27″ N, 32° 36′ 04″ E / 25.7408°N,32.6011°E / 25.7408; 32.6011\n4 La mòmia real\nDesprés del regnat de Ramsès II, va succeir el seu tretzè fill Merenptah, que ja aleshores era un ancià sexagenari que sorprendria a la Història sobrevivint deu anys més, de 1222-1212 aC, aproximadament. No obstant això, el que menys necessitava en aquell moment el país era un rei ancià, incapaç d'enfrontar-amb el vigor i la determinació necessàries als apressants problemes que havien sorgit a la fi del regnat de Ramsés II.\nMerenptah va estar molt lluny d'igualar en grandesa al seu pare i al seu avi, però tampoc va ser un rei de segona categoria. Malgrat la seva avançada edat va poder rebutjar la invasió dels Pobles del Mar, una confederació de pirates que havia sembrat el caos a tot el Pròxim Orient i fins i tot havien pogut derrocar l'Imperi hitita. També es pensa que va poder ser el faraó esmentat en l'Èxode, ja que és de la seva època de quan es data el primer esment als nòmades que després conformarien el poble hebreu. Però poc més va fer el monarca: es va limitar a construir un modest temple funerari i la seva tomba a la Vall dels Reis, però sense tractar de fer ombra al ja immortalitzat Ramsès II.\nEl seu regnat va ser una continuïtat de l'anterior, en el fet que els problemes van seguir persistint i fins i tot augmentant. Els sacerdots d'Amón van buscar suports en la noblesa tebana i el virrei de Núbia, i la presència tot l'any del faraó en la seva nova capital a Pi-Ramsès van allunyar encara més l'Alt Egipte de l'esfera d'influència de Merenptah. També van augmentar les desigualtats, i l'existència de lladres i de bandes organitzades al llarg del Nil està ben documentada. L'ocàs de les Dues Terres havia començat, i els dies daurats ja s'estaven acabant.\nKV8 està situada a la part central de la Vall, al sud de la tomba de Ramsès II (KV7) i pràcticament davant de la coneguda KV55. Es troba al nord i pràcticament en paral·lel respecte a KV9, i també està molt a prop de KV62, la tomba de Tutankamon. Ofereix un disseny molt més simplificat i que ja heretarien tots els seus successors amb pocs canvis.\nEn KV8 s'abandona definitivament l'eix doblegat o lleugerament empès, i s'utilitza l'eix recte (present en totes les tombes reals dels monarques següents). Merenptah va ordenar suprimir els brancals de les portes per poder fer entrar l'enorme sarcòfag exterior, i amb aquest propòsit es va reduir el pendent descendent i es va augmentar l'amplada del lloc. També es pot observar la presència d'un corredor d'entrada (A) de longitud realment considerable, i l'existència d'un petit pou funerari: la tomba de Merenptah és l'última a incloure.\nLa tomba es pot dividir en les següents estances: l'entrada, tres primers passadissos (B, C, D), el pou (E), la sala de pilars (F), dos passadissos inferiors (G, I) amb una avantcambra entre ells (H) i finalment la cambra sepulcral (J) i una cambra auxiliar (K). A més de tots aquests llocs, la cambra K presenta tres petits magatzems contigus (Ca, Kb, Kc); la cambra J, quatre (Ha, Jb, Jc i Jd); i la cambra F un (Fa). Aquest últim té annex un petit nínxol, únic en disseny en tota la Vall, que respon a la nomenclatura habitual de Faa.\nA l'estar situada en una part baixa de la Vall dels Reis, la tomba de Merenptah ha sofert periòdicament les inundacions del riu Nil, que han assolat la major part de la decoració del lloc. Aquest succés també s'ha donat en les tombes més pròximes en espai i temps, és a dir, les de Ramsés II i la dels seus fills, els germans i germanastres de Merenptah.\nL'esquema de decoració de KV8 segueix la mateixa temàtica que les tombes de Seti I i Ramsés II, amb molt pocs canvis. L'estat de les pintures que han sobreviscut és notable, i segueixen conservant gairebé tots els colors amb molta vivesa, a excepció del verd i blau que es comença a perdre.\n* El primer passadís descendent (B) té en la seva entrada la tradicional imatge del disc solar alat, en aquesta ocasió acompanyat de les deesses Isis i Neftis, així com estan inscripció els noms i epítets de Merenptah. Al llarg del corredor hi ha escenes de la Lletania de Ra, així com del rei davant els déus Ra-Horajti i Meretseger. També hi ha pintures de déus-voltor volant.\n* El segon passadís (C) és molt similar a la decoració al primer, presentant un altre disc solar a la seva entrada, i més escenes de la Lletania de Ra. A tot això se li afegeixen parts del Llibre de les Portes, del Llibre dels Morts i fins i tot fragments de les hores tercera i quarta del Llibre de l'Amduat. Algunes de les imatges més representatives il·lustren a Isis, Neftis i Anubis.\n* El tercer passadís (D) té la seva decoració tan danyada com els dos anteriors, però s'hi pot distingir amb certa claredat les hores quarta i cinquena de l'Amduat i al sostre, el cel quallat d'estrelles.\n* El pou funerari (I) té en la seva entrada parts de les hores desena i onzena de l'Amduat i sobretot, imatges del rei acompanyat de diverses deïtats. Aquestes pintures han estat molt danyades, i és impossible distingir qui hi és representat, però es pot arribar a identificar Osiris, Anubis, els quatre fills de Horus i els seus quatre deesses protectores (Isis, Neftis, Neit i Serket).\n* La sala de pilars (F) ha patit tant en la decoració com en la seva estructura arquitectònica, però tot i els desperfectes els experts van poder identificar-hi escenes del Llibre de les Portes i nombroses imatges del déu Osiris. També hi apareix la deessa Maat alada, i el mateix Merenptah amb divinitats com Ra-Horajti, Ptah i Horus. La cambra annexa Fa no té cap decoració, però el petit nínxol Faa sí, i a més no ha estat perjudicada per les inundacions. Es creu que aquest lloc estava destinat a albergar els vasos canopis de Merenptah (doncs apareixen els quatre fills d'Horus, destinats a protegir) o que era una capella dedicada a la memòria de Ramsès II, ja que trobem el seu nom i diversos dels seus epítets inscrits a la paret.\n* Els següents corredors (G i I) han estat molt perjudicats per les inundacions, tant en les pintures com en l'estructura, però s'ha pogut endevinar part del ritual d'Obertura de la Boca sobre la mòmia de Merenptah. A la cambra H, situada entre dos passadissos, té una tapa del sarcòfag rebutjada costat de la paret, així com escenes del Llibre dels Morts, en què apareix el difunt faraó davant el tribunal d'Osiris.\n* La cambra sepulcral (J) amb escales interiors-vuit pilars, té en el seu interior més escenes del Llibre de les Portes, així com part del Llibre de les Cavernes. El sostre té motius astronòmics. Per la seva banda, la decoració de les quatre cambres subsidiàries no està determinada, i el mateix podem dir les càmeres K, Ca, Kb i Kc, que a més han resultat molt danyades per les inundacions.\n* És dada ben sabut que la tomba de Merenptah ha estat oberta des de l'antiguitat almenys fins a la cambra de pilars F. En tota aquesta longitud veiem fins a 135 grafits de diverses èpoques: demòtic, grec, llatí i fins i tot un dialecte anatoli que indica la procedència d'un dels turistes que va tenir aquest lloc fa segles.\nLa mòmia realModifica\nEl cadàver de Merenptah No s'ha trobat al DB320 amb el del seu pare, el seu avi i el seu besavi, i ja s'havia perdut l'esperança de trobar fins a la troballa del segon amagatall de mòmies reals, a la tomba de Amenhotep II, KV35. Aquest lloc estava molt a prop de KV8, així que el trasllat no va haver d'oferir molt problemes. I allà, al costat d'altres tants faraons, descansava el cos del successor del famós Ramsés II. El sarcòfag en què descansava Merenptah estava destinat en un principi a faraó Setnakht, el que ens fa pensar que el seu cos sigui un el pertanyent a l'únic home adult sense identificar de la tomba.\nLa mòmia va patir molts danys a les mans dels lladres que van saquejar la seva tomba: té trencada la clavícula dreta, s'ha estripat el braç dret i la regió abdominal, i té un lleig forat al cap, practicat potser per trobar algun tipus de joies dins del cap embalsamada del faraó. No obstant això, el que més va estranyar als arqueòlegs i experts que van examinar el cos va ser la falta dels òrgans sexuals, i que aquesta amputació l'havia patit el cos una mica abans o immediatament després de morir. Això indicaria una possible malaltia del faraó, que fins i tot podria haver-li causat la mort, o potser una pràctica funerària poc coneguda que no van practicar altres reis.\nSigui com sigui, l'ancià Merenptah estava ple de xacres en el moment en què li va arribar la mort: les dents estaven molt desgastats i patia una artritis degenerativa i arterioesclerosi a la columna vertebral. També s'ha pogut apreciar que té els fèmurs fracturats, però és possible que això es produís després de la mort. Tanmateix, és clar que Merenptah va tenir una vellesa difícil.\nA Wikimedia Commons hi ha contingut multimèdia relatiu a: KV8\nTheban Mapping Project: KV8: Includes description, images and plans of the tomb\nObtingut de «https://ca.wikipedia.org/w/index.php?title=KV8&oldid=24203045»\nDarrera modificació: 22 jul 2020 a les 18:46\nLa pàgina va ser modificada per darrera vegada el 22 jul 2020 a les 18:46.